SCRISOAREA PĂRINTELUI PAISIE (AGHIORITUL) 
REFERITOR LA SEMNELE VREMURILOR, 666 



"DUPĂ FURTUNA DIAVOLEASCĂ, VA VENI INSORIREA DUMNEZEIASCĂ" 

In spatele duhului lumesc al "libertăţii" de astăzi, al lipsei de respect în Biserica lui Hristos fată de cei mai mari, 
părinţi si dascăli, care au frică de Dumnezeu, se ascunde sclavia duhovnicească, stresul si anarhia, care conduce 
lumea la impas, la catastrofă sufletească si trupească. 

Iar în spatele sistemului perfect de asigurare computerizată, ce se face prin "cartela" electronică, se ascunde 
dictatura mondială, sclavia lui antihrist, "...ca să-si pună semn pe mâna lor cea dreaptă sau pe frunte, încât nimeni 
să nu poată cumpăra sau vinde, decât numai cel ce are semnul, adică numele fiarei, sau numărul numelui fiarei. 
Aici este înţelepciunea. Cine are pricepere să socotească numele fiarei, căci este număr de om. Si numărul lui este 
sase sute şaizeci si sase" (Apocalipsa 15, 16-18). 

Sfântul Andrei al Cezareii scrie următoarele: 

"Despre numele cel murdar al lui antihrist si despre tâlcuirea numărului precum si despre altele ce s-au scris despre 
acela, vremea le va descoperi si experienţa celor înţelepţi..., dar nu a binevoit harul dumnezeiesc să se scrie în 
dumnezeiasca carte numele lui cel pierzător. Insă cercetând cu raţiunea, cu adevărat multe (nume) se pot afla...". 
(Sfântul Andrei al Gezareii, Tâlcuire la Apocalipsa, cap. 58, pp. 541-342, ediţie greacă) 

Dar lucru ciudat este că mulţi oameni duhovniceşti, pe lângă faptul că fac tâlcuirile lor proprii, se mai si tem cu o 
frică lumească de "punerea la dosar", în timp ce ar fi trebuit să se neliniştească duhovniceste, să-i ajute pe creştini 
cu neliniştea cea bună si să le întărească credinţa, si astfel să simtă mângâierea dumnezeiască. 

Mă mir cum toate aceste evenimente nu le crează probleme de conştiinţă! De ce nu-si pun măcar un semn de 
întrebare la tâlcuirile mintii lor? Si dacă îl ajută pe antihrist la pecetluirea lor, de ce mai trag si alte suflete la 
pierzare? Căci la aceasta se referă: "...ca să însele, dacă este cu putinţă, si pe cei aleşi" (Mc. 13, 22). 

Se vor înşela cei care le vor tâlcui pe acestea cu mintea lor. In timp ce semnele sunt foarte clare. "Fiara" de la 
Bruxelles a sorbit în computer cu 666 aproape toate statele. Cartela, buletinul electronic, "înainte mergătoare ale 
pecetluirii", ce arată? Din păcate la radio ascultăm numai timpul probabil. 

Ce ne va spune Htistos? "Făţarnicilor, fata cerului stiti s-o judecaţi, dar semnele vremurilor nu puteţi" (Mt. 16, 3). 

Aşadar, după cartelă si după buletinul electronic, adică "îndosarierea" persoanelor, ce se face pentru a înainta cu 
viclenie la pecetluire, vor spune mereu la televizor că oarecare a furat cartela cutăruia si i-a luat banii din bancă. Pe 
de altă parte vor face reclamă "sistemului perfect", adică pecetluirii pe mână sau pe frunte cu raze laser, a 
numărului 666, numele antihristului, care nu se va distinge cu ochiul liber. 

Din păcate, iarăşi "anumiţi cunoscători" îi vor "înfăşa" pe fii lor duhovniceşti ca pe nişte prunci, chipurile ca să nu-i 
mâhnească. "Aceasta nu are importantă". "Nu-i nimic, este destul să credeţi lăuntric". Si, deşi vedem că Apostolul 
Petru, care s-a lepădat numai la exterior de Hristos, i s-a socotit aceasta cu adevărat lepădare, aceştia se leapădă de 



Sfânta pecete a lui Hristos, ce le-a fost dată la Sfântul Botez, care este "Pecetea darului Sfântului Duh", prin 
primirea pecetii lui antihrist si mai spun apoi că îl au pe Hristos înlăuntrul lor. 

Din păcate, o astfel de logică aveau si unii "gnostici" pe vremea sfinţilor mucenici, care încercau să întoarcă pe 
mucenici de la mărturisirea lor, asa cum spune Sfântul Vasile cel Mare în "Cuvântul" său la mucenicul Gordie: 

"...mulţi încercau să-1 convingă pe mucenic să se lepede numai cu gura si să-si păstreze credinţa în suflet prin 
aceiaşi dispoziţie lăuntrică, pentru că Dumnezeu nu caută la cele pe care le rosteşte limba, ci la intenţia omului. 
Insă mucenicul Gordie a rămas neînduplecat si a răspuns: "Nu suferă limba cea zidită de Hristos să rostească ceva 
împotriva Ziditorului... Nu vă înşelaţi, Dumnezeu nu se lasă batjocorit căci din cele ce ies din gura sa, fiecare va fi 
judecat; din cuvintele tale te va îndreptăţi si din cuvintele tale te va osândi". 

De asemenea, sub stăpânirea lui Deciu, s-a poruncit creştinilor să mărturisească religia închinătorilor la idoli si 
creştinii care au mărturisit si au jertfit idolilor, au primit un certificat scăpând astfel de mucenicie. Dar nu numai 
aceştia s-au lepădat de Hristos, ci si cei care au dat bani închinătorilor la idoli si au luat certificatul fără să se lepede 
de Hristos, asa numiţii "libellus". Dar si pe aceştia Biserica noastră i-a considerat lepădaţi, căzuţi. 

Să ne amintim si de minunea săvârşită de Sfântul Teodor, care se prăznuieste în fiecare an în sâmbăta din prima 
săptămână a Postului Mare: "Iulian Paravatul ştiind că poporul lui Hristos, mai cu seamă în săptămâna întâi a 
Postului Mare, caută să se curătească si să se apropie mai mult de Dumnezeu, a voit să-i spurce. De aceea a 
poruncit să pună în piaţă în acele zile mâncăruri spurcate cu sângele jertfelor idolesti. Dar Sfântul mucenic Teodor 
s-a arătat în vis lui Evdoxie, arhiepiscopul de atunci al Constantinopolului, si descoperindu-i fapta împăratului, i-a 
poruncit să-i adune pe credincioşi dis-de-dimineată ca să-i împiedice să folosească acele mâncăruri spurcate. Iar 
lipsa hranei necesare să o înlocuiască vremelnic prin colivă... In felul acesta scopul Paravatului a fost zădărnicit si 
poporul cel credincios a fost păzit nespurcat...". 

Depărtarea de cele jertfite idolilor a fost rânduită printr-un canon al Sfinţilor Apostoli: "Si apostolii si preoţii s-au 
adunat... (si au hotărât) să se ferească de cele jertfite idolilor si de desfrâu si de (animale) sugrumate si de sânge" 
(Fp. Apostolilor 15, 6, 20). 

Dar cu toate cele pe care le-am arătat, auzi, din păcate, o grămadă de neghiobii ale mintii unor "gnostici" de astăzi. 
Unul spune: "Eu voi primi buletinul cu 666, si voi pune si o cruce alături". Altul spune: "Eu voi primi pecetea cu 
666 pe frunte si voi face si o cruce pe cap...". Iar alţii spun o grămadă de alte neghiobii, crezând că se vor sfinţi în 
felul acesta. Dar toate acestea sunt înşelări. 

Numai cele care primesc sfinţire, numai acelea se sfinţesc. De pildă, apa primeşte sfinţire si se face agheasmă. Insă 
urina nu primeşte sfinţire. Piatra se poate face pâine prin minune, dar necurătia nu primeşte sfinţire. 

Prin urmare, diavolul, antihristul, atunci când este pe buletin, pe mână sau pe fruntea noastră prin simbolul lui, nu 
se sfinţeşte chiar si o cruce de ai face. 

Avem puterea Cinstitei Cruci, a simbolului sfânt, si harul dumnezeiesc al lui Hristos numai atunci când ne 
îndestulăm cu Sfânta pecetluire a Botezului, prin care ne lepădăm de satana, ne unim cu Hristos si primim sfânta 
pecetluire: "Pecetea darului Duhului Sfânt". 

Hristos să ne lumineze pe toţi. Amin. 

Sfântul Munte Athos 

Cu multă durere si dragoste în Hristos 

Monahul Paisie 



